Așadar, lumânările aprinse sau candelele aprinse sunt strict interzise la metrou. Conform Metrorex, trenurile de metrou vor circula în noaptea de Înviere pe tot parcursul nopții. Mai mult, în intervalul 23:00 – 1:00, garniturile de tren vor circula la intervale de aproximativ 10 minute, ca toată lumea să poată ajunge liniștită la destinație.
”În noaptea de Înviere, 04/05 mai, trenurile de metrou vor circula între orele 23:00 – 1:00, la un interval de aproximativ 10 minute, iar de la ora 1:00 până la ora 5:00, la un interval de aproximativ 20 de minute. În situaţia înregistrării unor fluxuri mai mari de călători, vor fi introduse în circulaţie trenuri suplimentare”, a precizat compania într-un comunicat.
Oamenilor le este reamintit că nu au voie în metrou cu ”foc deschis”, pentru ”evitarea oricăror evenimente nedorite”. În urmă cu mai multe zile, bucureștenii aflau și din partea STB că autobuzele vor circula normal în noaptea de Înviere din 4 mai spre 5 mai. Așadar, oamenii nu trebuie să-și facă griji pentru această noapte specială.
Interesant, cei de la Metrorex transmiteau că în intervalul 1:00 – 5:00 trenurile vor veni la intervale de 20 de minute, însă în cazul în care va exista un număr mare de călători acestea vor fi suplimentate. ”Totodată, în Noaptea de Înviere, 04/05.05.2024, serviciul de transport public va fi asigurat de autobuzele liniilor de noapte și de cele ale liniei 100, conform programului obișnuit”, transmiteau reprezentanții Societății de Transport București.
Conform Accuweather, site de specialitate folosit pentru prognoze meteo, la ora 00:00 în această noapte vor fi aproximativ 10 grade Celsius și 0% șanse de ploaie. Veste bună pentru credincioșii care vor merge la Biserică. Directorul ANM Elena Mateescu anunța ploi în multe zone din România în această perioadă, însă cel puțin în București oamenii vor fi feriți de precipitații în noaptea de Înviere.
”Noaptea de sâmbătă spre duminică, vremea în general frumoasă cu valori ale temperaturilor minime pozitive în întreagă țară. Vorbim de limite cuprinse între 4, până la 13, 14 grade în parte de Vest a țării și 10 grade în Capitală”, a declarat Elena Mateescu la Realitatea TV. Conform Elenei Mateescu, în prima zi de Paști temperaturile pot ajunge chiar și a 25 de grade Celsius.
”În ziua de duminică, ecartul termic în întreagă țară va fi între 15 până la 25 de grade Celsius, în partea de Vest și Sud-Vest a țării, 22 de grade în Capitală, 15-18 pe Litoral. Ziua de duminică indică o probabilitate la acest moment foarte mare de a avea averse la nivel local pe parcursul după-amiezii și al serii”, a completat directorul ANM.
Cei ce nu pot să iasă din casă din diferite motive, dar vor să urmărească la TV slujba de Înviere trebuie să știe că aceasta va fi transmisă în direct de mai multe televiziuni. Așadar, pe lângă Trinitas TV, locul unde credincioșii își dau întâlnire de obicei, slujba de Înviere va fi cu siguranță transmisă și de televiziunile importante de știri din România, cum ar fi Antena 3, România TV sau Realitatea.
La fel vor proceda și cei de la PRO TV, acolo unde este pregătit un program special de Paște. Slujba transmisă de PRO TV este cea de la Mănăstirea Antim, prezentată de altfel de jurnalistul Alex Dima. Totodată, credincioșii vor avea ocazia să vadă filmul Iisus din Nazaret în regia lui Franco Zeffirelli (1977).